**Tehniskā specifikācija**

**Trolejbusu remonta estakāde**

1. Estakāde paredzēta, lai veiktu nepieciešamos uz trolejbusu jumta esošā aprīkojuma apkalpošanas un remonta darbus, neizmantojot drošības troses un ievērojot ES spēkā esošās darba drošības un aizsardzības prasības. Lai novērstu nelaimes gadījumus, darbiniekiem krītot no transportlīdzekļa jumta, darba zonu uz jumta veicamajiem darbiem, nepieciešams norobežot ar margām no visām pusēm.

Estakādi iespējams montēt no atsevišķiem elementiem, vai arī tā var būt metināta.

1. Prasības estakādei (skatīt shematisko attēlu pielikumā):
	1. Sastāv no divām atsevišķām, kopā savienojamām (poz.1,2) platformām. Attālumu starp platformām iespējams regulēt atbilstoši remontējamā transportlīdzekļa tipam – no 2510 līdz 2910mm. Platformas lietošanas laikā transportlīdzekļa atpakaļskata spoguļi netiek noņemti. Platforma tiek piestumta pie transportlīdzekļa zonā, kurā neatrodas atpakaļskata spoguļi.
	2. Uzstādītas veramas margas (poz.3,4), kuras aizvērtā stāvoklī nostiprina ar ātrajiem fiksatoriem (poz.5). Veramo margu pagrieziena leņķis - ±90°. Veramajām margām iespējams regulēt augstumu (gājiens 500mm) un tās fiksēt (poz.6) izvēlētajā pozīcijā.
	3. Platformu ir iespējams pārvietot, izmantojot esošos riteņus, kuri aprīkoti ar bremzēm (poz.7). Riteņu diametrs ne mazāks par 200mm.
	4. Platformas karkass – alumīnija sakausējums. Platformas virsma (poz.8) – alumīnija sakausējuma rievota loksne, kāpņu pakāpienu virsma (poz.9) – cinkota tērauda režģis.
	5. Lai novērstu iespējamos remontējamo transportlīdzekļu bojājumus (buktes, skrāpējumi), platformas, kāpņu un estakādes vertikālo statņu iekšējā pusē uzstādīti elastīgi elementi (poz.10).
	6. Horizontālo margu apakšējā daļā uzstādīta aizsargjosla (poz.11), kuras augstums ne mazāks kā 80 mm.
	7. Estakādi fiksē ar četriem izskrūvējamiem balstiem (poz.12);
	8. Platformas augstums – 2800mm;
	9. Platformas celtspēja – 300kg;
	10. Platformas darba virsmas izmēri – 2500x900mm;
	11. Platformas pakāpienu platums – 900mm;
	12. Platformas pakāpienu celtspēja – 150 kg;
	13. Veramās margas augstums – 500mm;
	14. Margu augstums – 1000mm;
	15. Augstums no grīdas līdz veramo margu:
* zemākajam punktam Hmin=3100mm;
* augstākajam punktam Hmax=3600mm.
1. Estakādes konstrukcijām jāatbilst CE sertifikācijas prasībām, tām jābūt attiecīgi marķētām.
2. Estakāžu lietotājiem tiek izsniegti pavaddokumenti – lietošanas instrukcija un tehniskā pase.
3. Estakādes konstrukcija ir individuāli izstrādāta atbilstoši RP SIA “Rīgas satiksme” (turpmāk – Pasūtītājs) prasībām. Balstoties uz tehniskajām prasībām, iepriekš ir izgatavotas estakādes, kuras ir iespējams apskatīt 2.TP un 7.AP. Šo estakāžu izgatavošanā izmantotie konstruktīvie risinājumi pilnībā apmierina Pasūtītāja prasības.